**SISEKAITSEAKADEEMIA 2022/2023. ÕPPEAASTA**

### SAALIJALGPALLI MV

### JUHEND

**1. *Eesmärk.***Populariseerida jalgpallimängu Sisekaitseakadeemias, selgitada välja 2022/23. õppeaasta paremad meeskonnad ja naiskonnad ning valmistuda üliõpilaste meistrivõistlusteks.

**2. *Läbiviimise koht ja aeg.***Mängud viiakse läbi **Tallinnas Kristiine spordihoones** (Forelli 12) ühepäevase võistlusena **kolmapäeval, 1. veebruaril. Võistluste algus on kavandatud kell 10.00**. Täpsem ajakava selgub pärast võistkondade registreerumist.

**3. *Võistluste korraldamine****.* Võistluste üldjuhtimist koordineerib SKA spordikeskus koos kadettidest spordiaktiiviga. Peakorraldaja on Gregory Fenko, kohtunikud panevad välja osalevad võistkonnad.

3.1. Võistlused toimuvad, kui vastavas kategoorias on registreerunud vähemalt 3 võistkonda.

**4. *Võistluste süsteem ja paremuse selgitamine****.*

4.1. Võistkonnad koostatakse kolledžite kaupa, lisaks on võistlema oodatud töötajate ja magistrantide ning 2021-22 lõpetanud vilistlaste võistkonnad.

4.2. Mänguaeg on maksimaalselt 20 minutit (võib muutuda olenevalt võistkondade arvust). Kasutatakse jooksvat aega. Vastavalt registreerunud võistkondade arvule võidakse muuta mänguaja pikkust.

4.3. Mängu alguses peab olema mõlemas võistkonnas vähemalt 5 (4+1) mängijat. Kui mängu jooksul jääb võistkonda mängima vähem kui 3 mängijat lõpetatakse mäng ja võistkonnale arvestatakse kaotus ning tabelisse märgitakse - : ... (vastaste poolt löödud väravate arv).

4.4. Kollane kaart tähendab hoiatust. 2 kollast kaarti ühele ja samale mängijale tähendab automaatselt punast kaarti ja eemaldamist. Mängija, kes mängust eemaldatakse (punane kaart), on kohustatud väljakult lahkuma ja järgmise mängu vahele jätma. Tema meeskond jätkab ühemängijalises vähemuses 2 minutit.

4.5. Libistamine, püüdes mängida palli, on keelatud (nii ründav kui kaitsev mängija), v.a. väravavaht oma karistusalas.

4.6. Vahetusalad asuvad samal poolel kus vahetusmängijate pingid ning otse nende ees. Ainult sealt võivad mängijad siseneda ning väljuda vahetuse korral. Juhul kui mängija rikub seda reeglit, antakse kollane kaart! Vahetuste arv mängu jooksul ei ole piiratud. Mängija, kes on välja vahetatud, võib uuesti siseneda mängu nüüd juba teise mängija asemele. Vahetust võib sooritada ajal mil pall on mängus või mängust väljas.

4.7. Juhul kui väravavaht puutub palli uuesti pärast palli käest andmist enne, kui pall on puudutanud vastasmängija, määratakse vabalöök vastasvõistkonna kasuks.

4.8. Penaltikoht märgitakse väravapostide keskkohast 6 m kaugusele karistusala joonele. Teine penaltikoht märgitakse väravapostide keskkohast 10 meetri kaugusele.

4.9. Juhul kui mängija sooritab oma võistkonna neljanda vea, määratakse karistuslöök teisest penalti punktist 10 meetri kauguselt väravast.

4.10. Kaitsva võistkonna mängijad peavad asetsema vähemalt 5 meetri kaugusel pallist kui mängitakse nurgalööki, karistuslööki, vabalööki või mängitakse küljejoonest lahti.

4.11. Võistkonnad on kohustatud ilmuma võistluspaika õigeaegselt. Hilinevat võistkonda oodatakse 3 minutit. Selle aja jooksul võistluspaika mittejõudnud võistkonnale arvestatakse loobumiskaotus ning tabelisse märgitakse - : +.

4.12. Mängija diskvalifitseeritakse automaatselt üheks mänguks pärast igat kolmandat hoiatust.

4.13. Mängust eemaldatud mängija on automaatselt diskvalifitseeritud üheks mänguks.

4.14. Juhul, kui võistkond lahkub mängu käigus ilma kohtuniku loata väljakult, arvestatakse sellele võistkonnale loobumiskaotus.

4.15. Võistluste käigus tekkinud küsimused ja protestid lahendab peakorraldaja koos kohtunikega.

4.16. Võistluste süsteem selgub pärast eelregistreerimist.

4.17. Iga võistkond paneb välja ühe kohtuniku.

4.18. Kui võistlus peetakse alagruppides, toimuvad seal üheringilised turniirid.

4.19. Üldine paremusjärjestus alagruppides selgitatakse punktide üldsumma põhjal, kusjuures võit annab 3, viik 1 ja kaotus 0 punkti.

4.20. Gruppides kõikide kohtade paremusjärjestuse määramisel võrdsete punktide korral arvestatakse:

• väiksemat antud loobumiskaotuste ja tühistatud tulemuste arvu turniiritabelis;

• suuremat võitude arvu;

• omavaheliste mängude punkte;

• omavaheliste mängude väravate vahet;

• üldist väravate vahet;

• suuremat löödud väravate arvu.

**5. *Autasustamine.*** Esikolmikusse tulnuid autasustatakse medalitega, võitjat rändkarikaga.

**6. *Muud küsimused.***Võistlustel juhindutakse kehtivatest saalijalgpalli reeglitest.

7. ***Eelregistreerimine.* Võistkondade nimeline eelregistreerimine tuleb teha 18. jaanuariks** **Gregory Fenkole** gregory.fenko@kad.sisekaitse.ee**.** Transpordisoovi korral täpsustada kohtade arv. Arvestage, et Tallinnas on vaja osal võistlejatest ka ise kohale minna.

Epp Jalakas

spordijuht-vanemlektor